Document ID: 31999R2561

31999R2561
L 310/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2561/1999 НА КОМИСИЯТА
от 3 декември 1999 година
относно определянето на стандарти за търговията с градински грах
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 1257/1999 (2), и по-специално член 2, параграф 2 от него,
като има предвид, че:
(1)
Грахът е посочен в приложение I към Регламент (ЕО) № 2200/96 като продукт, за който трябва да бъдат приети стандарти. Регламент № 58 на Комисията (3) относно определяне на общи стандарти за качеството на някои продукти, изброени в приложение I Б към Регламент № 23, последно изменен с Регламент (ЕО) № 888/97 (4), е бил предмет на многократни изменения и вече не осигурява юридическа яснота.
(2)
Поради това следва да бъдат основно преработени въпросните правила и да бъде отменено приложение I.3 към Регламент № 58. За тази цел, за да се постигне прозрачност на световния пазар, следва да се вземе под внимание стандартът, препоръчан за граха от Работната група по стандартизация на бързоразвалящи се продукти и развитие на качеството към Икономическа комисия за Европа на Организацията на Обединените нации (ООН/ИКЕ).
(3)
Ефектът от тези стандарти трябва да бъде отстраняване от пазара на продуктите с незадоволително качество, привеждане на производството в съответствие с изискванията на потребителите и улесняване на търговските взаимоотношения на базата на лоялна конкуренция, като с това се допринася за рентабилността на производството.
(4)
Стандартите се прилагат през всички етапи на търговията. Транспортът на дълги разстояния, складирането за определен период от време или различните операции по преработка, на които са подложени продуктите, могат да доведат до влошаване на качеството поради биологичното развитие на продуктите или поради това, че те подлежат на разваляне. Това влошаване на качеството следва да бъде взето под внимание, когато се прилагат стандартите на различните етапи на търговията след експедирането на стоката.
(5)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Стандартите за търговия с градински грах, попадащи в код КН 0708 10, са стандартите, определени в приложението.
Стандартите се прилагат на всички етапи на търговия при условията, установени в Регламент (ЕО) № 2200/96.
На етапите след експедирането обаче продуктите могат да покажат, по отношение на разпоредбите от стандартите, незначителна загуба на свежест и твърдост, както и незначителни изменения, дължащи се на развитието им и нетрайния им характер.
Член 2
Приложение I.3 към Регламент № 58 се заличава.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Прилага от първия ден на първия месец след месеца на влизането му в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 декември 1999 година.

Labels: 3
17